جە پانیشتو کوردستانی سەرەڕاو بانگەشەکەردەی پەی چارەسەریش، بەڵام تنڎنوتیژی دژ بە ژەنێ ڕۆچ بە ڕۆچ زیاتەر مەبۆنە. جەی چوارچێۋەنە ڕاۋەبەری گردیی بەرەنگاربییەو تنڎوتیژی دژ بە بە ژەنێ و خێزانی جە هەرێمو کوردستانی ئامارش دان و ئاشکراش کەردەن: "تەنیا جە مانگەکێ كانوون-و دووه‌می و شوبات-و ئێساڵی هه‌زار و ٥٣٢ حاڵه‌تێ تنڎوتیژی دژ بە ژەنێ تۆمارێ کرێنێ. ئانێچە بەبەراورد چەنی ئا ۲ مانگەیە جە ساڵو ۲۰۱۸ی حاڵەتەکێ زیاتەرێ بیێنێ".
ڕاۋەبەری گردیی بەرەنگاربییەو تنڎوتیژی دژ بە بە ژەنێ و خێزانی جە هەرێمو کوردستانی حاڵەتەکێ تنڎوتیژیەکەیش پی جۆرە ۋستێنێ ڕووە:
- ٥ حاڵەتێ ژەن کوشتەی
- ٧ حاڵەتێ وێکوشتی
- ٣٦ حاڵەتێ سوتەی
- ١٢ حاڵەتێ وێسۆچنای
-  ٢٦ حاڵەتێ تنڎوتیژیی سێكسی
- هەزار و ٤٤٦ سکاڵێ تۆمارێ کریێنێ.
بە پاو ئامارەکەی، هەولێر و ڕاپەڕین جە ژەن کوشتەیەنە جە پلەی یەکەمەنە یاگێشان گێرتێنە. وێکوشتەی، وێسۆچنای، تنڎوتیژیی سێكسی سلێمانییە ئینا پلەی یەکەمەنە. جە تۆمارکەردەو سکاڵایەنە هەولێر ئینا پلەی یەکەمەنە.
ئێساڵیچ پێسەو ۋیەردەی و هەمیشەی، جە پارێزگاو هەڵەبجەی و هەورامانی کەمتەرین تنڎوتیژی دژ بە ژەنێ تۆمار کریان.
